Հավելված   
Աբովյան համայնքի ավագանու   
2025 թվականի հոկտեմբերի - ի   
N - Ա որոշման

**ՀԱՂՈՐԴՈՒՄՆԵՐ ԱՎԱԳԱՆՈՒՆ ԱԲՈՎՅԱՆ ՀԱՄԱՅՆՔԻ   
 2025 ԹՎԱԿԱՆԻ ԲՅՈՒՋԵԻ ԻՆՆ ԱՄՍՎԱ   
ԵԿԱՄՈՒՏՆԵՐԻ ԵՎ ԾԱԽՍԵՐԻ ԿԱՏԱՐՈՂԱԿԱՆԻ ՄԱՍԻՆ**

Աբովյան համայնքի 2025 թվականի բյուջեի ինն ամսում վարչական բյուջեի եկամտային մասով նախատեսված փաստացի եկամուտը կազմել է 4 092 869.4 հազար դրամ, որը տարեկան ծրագրի նկատմամբ (5 553 430.0 հազար դրամ) կատարվել է 73.7 %-ով (տե՛ս հատված 1): Նախորդ տարվա նույն ժամանակահատվածի նկատմամբ գերակատարվել է 6.1 %-ով կամ 584 704.4 հազար դրամով։

***Ըստ հարկատեսակների կատարողականը ունի հետևյալ տեսքը .***

Հաշվետու ժամանակաշրջանում գույքային հարկեր անշարժ գույքի փաստացի եկամուտը կազմել է 475 602.3 հազար դրամ, որը կազմում է վարչական բյուջեի եկամուտների 11.6 %-ը, իսկ տարեկան պլանի նկատմամբ կատարվել է 67.1 %-ով: Նախորդ տարվա նույն ժամանակահատվածի նկատմամբ գերակատարվել է 56.5 %-ով կամ 171 638.4 հազար դրամով։   
Գույքային հարկեր այլ գույքից (փոխադրամիջոցների) գծով փաստացի եկամուտը կազմել է 456 057.1 հազար դրամ, որը կազմում է վարչական բյուջեի եկամուտների 11.1 %-ը, իսկ տարեկան պլանի նկատմամբ կատարվել է 67.6 %-ով: Նախորդ տարվա նույն ժամանակահատվածի նկատմամբ գերակատարվել է 3.3 %-ով կամ 14 394.1 հազար դրամով։ Տեղական տուրքերի գծով փաստացի եկամուտը կազմել է 610 813.2 հազար դրամ, որը կազմում է վարչական բյուջեի եկամուտների 15.0 %-ը, տարեկան պլանի նկատմամբ կատարվելով 119.6 %-ով: Նախորդ տարվա նույն ժամանակահատվածի նկատմամբ գերակատարվել է 198 050.4 հազար դրամով կամ 48.0 %-ով։   
Պետական տուրքերի գծով փաստացի եկամուտը կազմել է 51 940.8 հազար դրամ, որը կազմում է վարչական բյուջեի եկամուտների 1.3 %-ը, տարեկան պլանի նկատմամբ կատարվելով 74.2 %-ով: Նախորդ տարվա նույն ժամանակահատվածի նկատմամբ թերակատարվել է 3.7 %-ով։

Պետական բյուջեից ֆինանսական համահարթեցման սկզբունքով տրամադրվող դոտացիայի մասով նախատեսված 1 837 287.6 հազար դրամը հատկացվել է։ Պետական բյուջեից տրամադրվող նպատակային հատկացման` սուբվենցիայի մասով հատկացվել է 2 331.7 հազար դրամ, որը սակայն ուղղվել է նախորդ տարվա սուբվենցիոն ծրագրերի գծով պարտքերի մարմանը։   
Այլ եկամուտների գծով փաստացի եկամուտը կազմել է 661 168.9 հազար դրամ, որը կազմում է վարչական բյուջեի եկամուտների 16.2 %-ը, իսկ տարեկան պլանի նկատմամբ կատարվել է 58.0 %-ով:   
Այլ եկամուտների մեջ ներառված`   
Գույքի վարձակալությունից եկամուտների գծով փաստացի եկամուտը կազմել է 52 346.7 հազար դրամ, որը կազմում է վարչական բյուջեի եկամուտների 1.3 %-ը, իսկ տարեկան պլանի նկատմամբ կատարվել է 73.8 %-ով,   
Ապրանքների մատակարարումից և ծառայությունների մատուցումից եկամուտները կազմել է 4 199.9 հազար դրամ, որը կազմում է վարչական բյուջեի եկամուտների 0.1 %-ը, իսկ տարեկան պլանի նկատմամբ կատարվել է 70.0 %-ով:   
Վարչական գանձումներից փաստացի եկամուտը կազմել է 406 347.0 հազար դրամ, որը կազմում է վարչական բյուջեի եկամուտների 9.9 %-ը, տարեկան պլանի նկատմամբ կատարվել է 85.5 %-ով:   
Տույժերից և տուգանքներից փաստացի եկամուտը կազմել է 13 151.7 հազար դրամ, տարեկան պլանի նկատմամբ կատարվելով 87.7 %-ով, որը կազմում է վարչական բյուջեի եկամուտների 0.3 %-ը։   
Այլ եկամուտների գծով փաստացի եկամուտը կազմել է 185 123.3 հազար դրամ որը կազմում է վարչական բյուջեի եկամուտների 4.5 %-ը, տարեկան պլանի նկատմամբ կատարվելով 46.3 %-ով:

***Ծախսերի գծով կատարողականը ունի հետևյալ տեսքը .***

Հաշվետու ժամանակաշրջանում փաստացի ծախսը կազմել է 4 253 344.9 հազար դրամ, պլանի նկատմամբ այն կատարվել է 47.2 % -ով (տես հատված 2):

Ընդհանուր բնույթի հանրային ծառայությունների հատվածին հատկացվել է 960 870.6 հազար դրամ, որը կազմում է փաստացի կատարված ծախսերի 22.6 %-ը:

Տնտեսական հարաբերությունների գծով հատվածին հատկացվել է 640 716.4 հազար դրամ, որը կազմում է փաստացի կատարված ծախսերի 15.1 %-ը:   
Ոչ ֆինանսական ակտիվների իրացումից մուտքերը բյուջեում արտացոլվում են տնտեսական հարաբերություններ մասում, բացասական նշանով և հաշվետու ժամանակաշրջանում կազմում են 2 068 535.6 հազար դրամ:

Շրջակա միջավայրի պաշտպանության համար հատկացվել է 866 870.4 հազար դրամ, որը կազմում է փաստացի կատարված ծախսերի 20.3 %-ը:   
Բնակարանային շինարարության և կոմունալ ծառայության համար հատկացվել է 265 482.1 հազար դրամ, որը կազմում է փաստացի կատարված ծախսերի 6.2 %-ը:   
Առողջապահության ոլորտին հատկացվել է 2 565.6 հազար դրամ:

Հանգիստ, մշակույթ և կրոն ոլորտի պահպանման համար հատկացվել է 162 569.9 հազար դրամ, կազմելով փաստացի կատարված ծախսերի 3.8 %-ը:

Կրթության ոլորտին է հատկացվել 1 354 009.9 հազար դրամ, որը կազմում է փաստացի ծախսերի 34.8 %-ը, որից՝ նախադպրոցական հիմնարկների պահպանման համար հատկացվել է 842 980.7 հազար դրամ, որը կազմում է փաստացի կատարված ծախսերի 21.5 %-ը, իսկ արտադպրոցական հիմնարկների պահպանման համար հատկացվել է 438 033.3 հազար դրամ, որը կազմում է փաստացի կատարված ծախսերի 10.3 %-ը, ոլորտի կապիտալ ծախսերի իրականացմանն է ուղվել 72 995.9 հազար դրամ կամ փաստացի ծախսերի 1.7 %-ը:  
Սոցիալական պաշտպանություն ոլորտի համար հաշվետու ժամանակաշրջանում հատկացվել է 260.0 հազար դրամ:   
Հաշվետու ժամանակաշրջանում ընթացիկ ծախսերի (վարչական բյուջե) ֆինանսավորմանը հատկացվել է 3 392 282.9 հազար դրամ, որը կազմում է փաստացի կատարված ծախսերի 79.8 %-ը: Ընթացիկ ծախսերից աշխատանքի վարձատրության հոդվածին հատկացվել է 812 147.2 հազար դրամ կամ վարչական ծախսերի 23.9 %-ը, ծառայությունների և ապրանքների ձեռք բերմանը՝ 4.0 %-ը կամ։ Սուբսիդիաների տեսքով ոչ ֆինանսական պետական (hամայնքային) կազմակերպություններին է հատկացվել համայնքի վարչական բյուջեի փաստացի կատարված ծախսերի 71.1 %-ը կամ 2 414 779.9 հազար դրամ։

Դրամաշնորհ է հատկացվել վարչական բյուջեի ծախսերի 0.4 %-ը, իսկ այլ ծախսերին է տրամադրվել 0.4 %-ը, սոցիալական օգնությանը՝ 0.08 %-ը։

Հաշվետու ժամանակաշրջանում համայնքային բյուջեի ծախսերի 20.2 %-ը կամ 861 061.9 հազար դրամը ուղղվել է ոչ ֆինանսական ակտիվների գծով ծախսերի ֆինանսավորմանը, այդ միջոցներից 55 148.9 հազար դրամը կամ 6.4 %-ը տրամադրվել է մեքենաններ և սարքավորումներ ձեռք բերելու համար, 42 331.1 հազար դրամը կամ ֆոնդային բյուջեի ծախսերի 4.9 %-ը հատկացվել է նախագծահետազոտական աշխատանքների կատարմանը, 691 670.2 հազար դրամը կամ 80.3 %-ը շենքերի և շինությունների կապիտալ վերանորոգմանը, 71 911.8 հազար դրամը կամ ֆոնդային բյուջեի ծախսերի 8.3 %-ը՝ շենքերի և շինությունների կառուցման աշխատանքներին:   
Աբովյան համայնքի բյուջեի պակասուրդը (դեֆիցիտը) կազմել է 3 948 117.9 հազար դրամ (տե՛ս հատված 4): Պակասուրդի (դեֆիցիտի) ֆինանսավորմանն է ուղղվել տարեսկզբի ազատ մնացորդը՝ 3 948 117.0 հազար դրամ (տե՛ս հատված 4, 5), իսկ հաշվետու ժամանակաշրջանի վերջում բյուջեի հավելուրդը կազմել է 1 910 392.3 հազար դրամ:

**ՖԻՆԱՆՍԱՏՆՏԵՍԱԳԻՏԱԿԱՆ ԵՎ ԵԿԱՄՈՒՏՆԵՐԻ   
 ՀԱՇՎԱՌՄԱՆ ԲԱԺՆԻ ՊԵՏ` Ա. ՉՈԲԱՆՅԱՆ**